《怀友人陈烈》
宋代·陈襄

思君苦节直艰难，四十穷经草野间。
文为周衰能力救，礼遭秦祸欲重删。
时无正说非杨墨，天与多才继孔颜。
吾主聘贤方仄席，好将书币起东山。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。